આગામી લોકસભા ચૂંટણીમાં ભાજપને પરાજય આપવાના આશય સાથે આંધ્રપ્રદેશના મુખ્યમંત્રી અને ટીડીપીના નેતા એન ચંદ્રાબાબુ નાયડુએ શરૂ કરેલા વિપક્ષી ગઠબંધનના પ્રયાસના ભાગરૂપે આજે તેમની અને કોંગ્રેસના પ્રમુખ રાહુલ ગાંધીની મુલાકાત થઈ હતી. આ ઉપરાંત, ચંદ્રાબાબુ એનસીપીના નેતા શરદ પવાર અને નેશનલ કોન્ફરન્સના નેતા ફારૂક અબ્દુલ્લાને પણ મળ્યા હતા. એક સંયુક્ત ગઠબંધન માટે ચંદ્રાબાબુ ગુરુવારે રાહુલને તેમના નિવાસસ્થાને મળ્યા હતા.